Jekaterina Kovaļevska

Jekaterina Kovaļevska (; dzimusi , Rostovā pie Donas, Krievijā) ir Krievijas starptautiskā lielmeistare šahā (WGM 1998).

 Biogrāfija 
Divkārtēja Krievijas sieviešu šaha čempionāta uzvarētāja (1994, 2000). 2000. gadā izcīnījusi sudraba medaļu Eiropas sieviešu šaha čempionātā Batumi (Gruzija).European Women's Chess Championships 2000 Pēc gada Varšavā atkārtojusi šo panākumu. 2002. gadā Eiropas sieviešu šaha čempionātā Varnā palikusi 5. vietā.3rd European Individual Women's Championships

No 1994. gada sešas reizes spēlējusi Krievijas izlases sastāvā Pasaules šaha olimpiādēs, iegūstot 6 medaļas: 3 sudraba (1998, 2002, 2006) un 2 bronzas (2000, 2004) komandu vērtējumā, kā arī individuālo bronzas medaļu (1998). Pasaules sieviešu komandu čempionātā Krievijas izlases sastāvā ieguvusi 2 sudraba medaļas komandu vērtējumā (2007, 2009) un zelta medaļu individuālajā vērtējumā (2007). Krievijas izlases sastāvā uzvarējusi Eiropas komandu šaha čempionātā 2007. gadā, kā arī 2005. gadā izcīnījusi bronzas medaļu komandu vērtējumā.

Piecas reizes piedalījusies Pasaules sieviešu šaha čempionātos pēc izslēgšanas sistēmas, kur lielākais panākums bijis 2004. gadā, kad Jekaterina Kovaļevska kļuvusi par Pasaules vicečempioni:

 2000. gadā Deli tikusi līdz pusfinālam, kur zaudējusi Sje Dzjuņai;2000 FIDE Knockout Matches (Women)
 2001. gadā Maskavā tikusi līdz 3. kārtai, kurā zaudējusi Nino Hurcidzei;2001 FIDE Knockout Matches (Women)
 2004. gadā Elistā finālā zaudējusi Antoanetai Stefanovai;2004 FIDE Knockout Matches {Women)
 2006. gadā Jekaterinburgā tikusi līdz ceturtdaļfinālam, kur zaudējusi Sjui Juihua;2006 FIDE Knockout Matches {Women)
 2015. gadā Sočos tikusi līdz 2. kārtai, kur zaudējusi Viktorijai Čmilītei;2015 FIDE Knockout Matches
 2017. gadā Teherānā 1. kārtā zaudējusi Innai Gapoņenko.

2025. gada oktobrī Maskavā ierindojusies 6. vietā Krievijas sieviešu šaha čempionāta superfinālā.75 Чемпионат России по шахматам среди женщин

2004. gadā par panākumiem turnīros FIDE Jekaterinai Kovaļevskai piešķīrusi starptautiskā vīriešu meistara nosaukumu (IM).

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas komandu šaha čempionāti)

Kategorija:1974. gadā dzimušie
Kategorija:Rostovas apgabalā dzimušie
Kategorija:Krievijas šahisti